OpenLLM-France/wikimedia huggingface dataset:
# Jennifer Saunders

Jennifer Jane Saunders (Sleaford, Lincolnshire, 6 de juliol de 1958) és una actriu anglesa.

## Filmografia

* 1981: The Comic Strip (TV)
* 1982: Els joves (2 episodis, 1982–1984)
* 1982: The Comic Strip Presents... (28 episodis, 1982–1998)
* 1984: The Lenny Henry Show (1 episodi, 1984)
* 1985: Happy Families (6 episodis, 1985)
* 1985: Girls on Top (5 episodis, 1985)
* 1985: The Supergrass
* 1986: Dangerous Brothers Present: World of Danger (segment "How to Get off with a Lady")
* 1987: French and Saunders (48 episodis, 1987–2009)
* 1988: Eat the Rich
* 1988: The Storyteller (1 episodi, 1988)
* 1990: Rita Rudner (1 episodi, 1990)
* 1990: The Full Wax (1 episodi, 1990)
* 1990: The Tale of Little Pig Robinson (TV)
* 1991: Clive Anderson Talks Back (1 episodi, 1991)
* 1993: French and Saunders Live
* 1992: Absolutely Fabulous (38 episodis, 1992–2012)
* 1993: Prince Cinders (veu)
* 1993: Muppet Treasure Island
* 1995: Queen of the East (TV)
* 1995: In the Bleak Midwinter
* 1997: Spiceworld
* 1998: Absolutely Fabulous: Absolutely Not!
* 1999: Let Them Eat Cake (6 episodis, 1999)
* 1999: The Magician's House (veu, TV)
* 1999: Fanny and Elvis
* 1999: The Nearly Complete and Utter History of Everything (TV)
* 2000: French & Saunders Live
* 2000: Mirrorball (TV)
* 2001: Absolument fabuleux
* 2002: Pongwiffy (veu, TV)
* 2003: Comic Relief 2003: The Big Hair Do (TV)
* 2004: Shrek 2 (veu)
* 2004: Fable (veu, videojoc)
* 2005: Comic Relief: Red Nose Night Live 05 (TV)
* 2006: L'entente cordiale
* 2006: Jam & Jerusalem (16 episodis, 2006–2009)
* 2007: A Bucket o' French & Saunders (5 episodis, 2007)
* 2007: The Life and Times of Vivienne Vyle (6 episodis, 2007)
* 2008: French and Saunders Still Alive
* 2009: Coraline (veu)
* 2009: Red Nose Day 2009 (TV)
* 2011: The Hunt for Tony Blair (TV)
* 2011: Uptown Downstairs Abbey, Red Nose Day 2011 (TV)
* 2012: Dead Boss (TV)
* 2013: Blandings (TV)
* 2020: The Stranger (TV)
# Variable d'instància

Una variable d'instància o membre de dada en programació orientada a objectes és una variable que es relaciona amb una única instància d'una classe.

## Referències

* ↑ Horstmann, Cay S. Java Concepts: Compatible with Java 5, 6 and 7 (en anglès). John Wiley & Sons, 2, p. 74. ISBN 0470509473.
* ↑ por. «¿Qué es una variable de instancia? - Spiegato» (en espanyol europeu), 25-07-2021. [Consulta: 1r març 2024].
* ↑ manual_web. «Variables en Java» (en castellà), 28-02-2024. [Consulta: 1r març 2024].
* ↑ «Qué son las variables de instancia en Java» (en castellà). [Consulta: 1r març 2024].

## Vegeu també

* Variable
* Variable de classe
# Maupas

El pic de Maupas és una muntanya de 3.109 m d'altitud, amb una prominència de 97 m, al massís de Perdiguero, que és a cavall de la província d'Osca (Aragó) i la comuna francesa de Banhèras de Luishon (departament de l'Alta Garona).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# Bereznikí (Marí El)

* Per a altres significats, vegeu «Bereznikí (desambiguació)».
Bereznikí (en rus: Березники) és un poble de la República de Marí El, a Rússia, que en el cens del 2010 tenia 435 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Sylvia Walby

Sylvia Walby (16 d'octubre de 1953) és una sociòloga britànica, directora del Centre de Violència i Centre de la Societat a la City University of London. Amb un doctorat per la Queen's University Belfast en sociologia, destaca pel seu treball en els camps de la violència domèstica, el patriarcat, les relacions de gènere en l'àmbit laboral i la globalització. Té la primera càtedra UNESCO d'Investigació de Gènere i coordina el grup d'investigació d'aquesta temàtica des del 2008.

## Biografia

Ha estat professora de sociologia a la Universitat de Leeds, la Universitat de Bristol, la Universitat de Lancaster, la UCLA i la Biblioteca Schlesinger de la Universitat Harvard. Va ser la primera presidenta de l'Associació Europea de Sociologia i ha estat presidenta de la Women's Studies Network UK.
Walby és coordinadora de la Gender Equality Research Network International (GENIe) que pretén entendre i reduir la desigualtat de gènere. És investigadora principal del node de Lancaster de Quing, membre del consell executiu i líder de la línia d'interseccionalitat. També és coorganitzadora d'una xarxa internacional sobre Globalització de Gènere i Transformació del Treball (GLOW).
La seva recerca se situa dins de la tensió entre la teoria social general i les formes específiques de desigualtat, especialment de gènere. Amb els anys, això la va portar de les teories del patriarcat a una preocupació actual per integrar la diferència en la teoria social. Té un interès per les qüestions econòmiques, una fascinació per les noves formes polítiques i una preocupació pels grups marginats.

## Reconeixements

Va rebre l'Ordre de l'Imperi Britànic (OBE) el 2008. El 2017 la seva contribució a la sociologia va ser reconeguda per la Queen's University de Belfast, que li va concedir un Doctorat Honoris Causa en Ciències Socials (DSSc).
El 2022, va ser escollida membre de l'Acadèmia Britànica (FBA), l'acadèmia nacional d'humanitats i ciències socials del Regne Unit.

## Referències

* ↑ «Walby, Sylvia». Library of Congress. [Consulta: 6 juliol 2014].
* 1 2 «Honorary Graduates 2017 - QUB».
* ↑ Department Of Sociology. «Professor Sylvia Walby». Lancaster University, 20-12-2007. Arxivat de l'original el 11 març 2008. [Consulta: 15 juny 2008].
* ↑ «Record number of women elected to the British Academy» (en anglès). The British Academy, 22-07-2022. [Consulta: 15 agost 2022].
# Jasmila Žbanić

Jasmila Žbanić (Sarajevo, 19 de desembre de 1974) és una actriu, guionista i directora de cinema bosniana. És reconeguda per la seva pel·lícula Grbavica de 2006 que va guanyar l'Os d'Or al Festival de Cinema de Berlín el 2006 i per Na putu, que va estar nominada al mateix premi el 2010.
Va formar part del jurat de la 71 edició de la Berlinale, format per sis directors, que ja han rebut l'Os d'Or.

## Filmografia

* Autobiografija (1995)
* Poslije, poslije (1997)
* Noć je, mi svijetlimo (1998)
* Ljubav je... (1998)
* Red Rubber Boots (2000)
* Sjećaš li se Sarajeva (2003)
* Images from the Corner (2003)
* Birthday (2004)
* Grbavica (2006)
* Na putu (2010)
* Za one koji ne mogu da govore (2013)
* Otok ljubavi (2013)
* One Day in Sarajevo (2014)
* Quo Vadis, Aida? (2020)

## Referències

* ↑ «Berlin festival unveils full lineup», 05-02-2010. Arxivat de l'original el 2010-02-05. [Consulta: 2 octubre 2017].
* ↑ «Jasmila Zbanic • Director». [Consulta: 2 octubre 2017].
# Uncey-le-Franc

Uncey-le-Franc és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 48 habitants.

## Demografia
### Població

El 2007 la població de fet d'Uncey-le-Franc era de 48 persones. Hi havia 24 famílies, de les quals 4 eren unipersonals (4 dones vivint soles i 4 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 22 eren l'habitatge principal de la família, 23 eren segones residències i 9 estaven desocupats. Tots els 53 habitatges eren cases. Dels 22 habitatges principals, 21 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 3 en tenien tres, 4 en tenien quatre i 14 en tenien cinc o més. 2 habitatges disposaven pel capbaix d'una plaça de pàrquing. A 9 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població d'Uncey-le-Franc el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 26 persones, 20 eren actives i 6 eren inactives. Les 20 persones actives estaven ocupades(13 homes i 7 dones).. De les 6 persones inactives 4 estaven jubilades i 2 estaven estudiant.

### Activitats econòmiques

Dels 2 establiments que hi havia el 2007, 1 era d'una empresa de serveis i 1 d'una empresa classificada com a «altres activitats de serveis».
L'any 2000 a Uncey-le-Franc hi havia 8 explotacions agrícoles que ocupaven un total de 756 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Uncey-le-Franc a l'INSEE.
* Évolution et structure de la population Fitxa amb el detall de dades d'Uncey-le-Franc a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Maupas (Aube)

Maupas és un municipi francès situat al departament de l'Aube i a la regió del Gran Est. L'any 2007 tenia 94 habitants.

## Demografia
### Població

El 2007 la població de fet de Maupas era de 94 persones. Hi havia 32 famílies de les quals 4 eren unipersonals (4 dones vivint soles i 4 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 34 eren l'habitatge principal de la família i 1 era una segona residència. Tots els 35 habitatges eren cases. Dels 34 habitatges principals, 29 estaven ocupats pels seus propietaris i 5 estaven llogats i ocupats pels llogaters; 4 tenien tres cambres, 13 en tenien quatre i 17 en tenien cinc o més. 26 habitatges disposaven pel capbaix d'una plaça de pàrquing. A 12 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Maupas el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 8 | 55 a 59 | 8 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 8 | 35 a 39 | 4 |
| 4 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 0 |
| 4 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 63 persones, 48 eren actives i 15 eren inactives. De les 48 persones actives 47 estaven ocupades (25 homes i 22 dones) i 1 aturada (1 dona i 1 dona). De les 15 persones inactives 9 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils, 1 d'una empresa financera i 1 d'una empresa classificada com a «altres activitats de serveis».
L'únic servei als particulars que hi havia el 2009 era un taller de reparació d'automòbils i de material agrícola.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Maupas a l'INSEE.
* Évolution et structure de la population Fitxa amb el detall de dades de Maupas a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bereznikí

* Aquest article tracta sobre la ciutat russa del krai de Perm. Vegeu-ne altres significats a «Bereznikí (desambiguació)».
Bereznikí (en rus: Березники) és una ciutat de Rússia, del krai de Perm, a la vora del riu Kama i prop dels Urals. És la segona ciutat més gran de Perm. El nom de Bereznikí deriva d'un bosc de bedolls que hi havia on ara es troba la ciutat.

## Història

Va ser fundada el 1873. Se li va concedir l'estatus de ciutat el 1932, ja que la seva indústria s'estava expandint ràpidament sota el govern de Ióssif Stalin. Després de la desintegració de l'URSS el 1991, la població de la ciutat va disminuir de 220.000 persones a 190.000 a causa de l'atur. Tot i això la ciutat fou capaç de mantenir operatives les principals indústries -plantes químiques, fàbriques de titani i sodi així com diverses grans mines de potassi, magnesi i potassa.

## Demografia

Evolució demogràfica :
| 1939 | 1959 | 1970 | 1979 | 1989 | 2002 | 2008 | 2011 |
| 50.600 | 106.000 | 146.000 | 185.400 | 201.200 | 173.077 | 165.950 | 156.350 |

## Referències

* 1 2 Энциклопедия Города России. Moscow: Большая Российская Энциклопедия, 2003, p. 46. ISBN 5-7107-7399-9.
# Can Deu

«Can Deu» té aquests significats:
* Can Deu (Corbera de Llobregat), masia gòtica de Corbera de Llobregat (Baix Llobregat)
* Can Deu (Granollers), edifici eclèctic a Granollers (Vallès Oriental)
* Can Deu (masia a Sabadell), masia de Sabadell
* Can Deu (Sabadell), barri de Sabadell
* Bosc de Can Deu, al nord-oest de la localitat de Sabadell
# Sylviane Félix

Sylviane Félix (Créteil, 31 d'octubre de 1977) és una atleta francesa, especialista en la prova de 4x100 m, en la qual ha aconseguit ser campiona mundial el 2003.

## Carrera esportiva

Al Mundial de París 2003 va guanyar la medalla d'or en els relleus 4x100 metres, amb un temps de 41,78 segons, per davant dels Estats Units i Rússia, i sent les seves companyes d'equip: Muriel Hurtis, Patricia Girard i Christine Arron.
A més ha aconseguit altres medalles en competicions internacionals com el bronze als Jocs d'Atlanta 1996 en la prova de 100 m barres, o la plata i el bronze aconseguits en els relleus 4x100 metres, en els mundials de Sevilla 1999 i Atenes 1997, respectivament.

## Referències

* ↑ «Sylviane Félix». International Olympic Committee (IOC). [Consulta: 27 novembre 2017].
* ↑ «Sylviane Félix». Associació Internacional de Federacions d'Atletisme IAAF. [Consulta: 1r gener 2018].

## Enllaços externs

* IAAF, perfil de Sylviane Felix
# Jasmin Akter

Jasmin Akter (Kutupalong, 2001) és una jugadora de cricket Rohingya, descrit per l'ONU com una de les minories més perseguides al món.

## Trajectòria

Va néixer en un camp de refugiats (campament de Nyapara) a Bangladesh, poc després de la mort del seu pare. Hi va viure durant una dècada, fins que la família es va poder desplaçar al Regne Unit amb el programa Gateway Resettlement impulsat per l'ONU.
El 2014 la seva vida va fer un tomb. Va patir un greu accident de trànsit mentre visitava Bangladesh amb el seu germà i la seva mare. La mare de Jasmin va quedar greument afectada per l'accident i va haver d'estar ingressada tres mesos a l'hospital de Bangladesh abans de traslladar-se a un hospital del Regne Unit, on va passar dos anys més.
L'accident de la seva mare va trasbalsar la família i Jasmin, que tenia 13 anys, va deixar els estudis per tirar endavant la família i cuidar a la seva mare amb el suport dels seus germans i germanes. Va començar a fer esport després de l'accident de la seva mare, el 2014 va començar a jugar a cricket en un club escolar per sortir de la depressió. Per cuidar la seva mare també va rebutjar una beca completa a Amèrica per seguir al Bradford City Football Club.
Després que es notés el seu potencial mentre entrenava al Karmand Center (el seu centre comunitari local), Jasmin va ser seleccionada per representar a la selecció anglesa a la primera Copa del Món de Street Child Cricket celebrada per Street Child United. Jasmin descriu Street Child United com la seva "llum al final del túnel", després de parlar a les Corts del Parlament i de capitanejar l'equip anglès a la final de la Copa del Món de Street Cricket, l'organització ha ajudat a restaurar la confiança i l'esperança de Jasmin. Des que va arribar al Regne Unit com a refugiada, ha excel·lit en el cricket i, juntament amb els seus amics, va crear un equip de cricket femení asiàtic a Bradford. Aquest any va ser seleccionada per representar Anglaterra a la primera Copa del Món de Street Cricket amb finalitats benèfiques.
Actualment, Jasmin estudia un BTEC de nivell 3 en negocis amb l'esperança de convertir-se algun dia en gerent de negocis.

## Reconeixements

Va ser nomenada per la British Broadcasting Corporation (BBC) com una de les 100 Dones de l'any, una llista de 100 dones inspiradores i influents de tot el món, de l'any 2019

## Referències

* 1 2 3 4 «Cricketer Jasmin Akter wants to give refugees an identity» (en anglès). The Telegraph and argus, 25-03-2020. [Consulta: 7 desembre 2020].
* 1 2 3 «Jasmin Akter: Rohingya Refugee to the BBC Women's 100 Women» (en anglès). Givemesport, 22-10-2019. [Consulta: 7 desembre 2020].
* ↑ «Bradford cricket hero Jasmin is named winning Sportswoman» (en anglès). Bradford college, 13-03-2020. [Consulta: 7 desembre 2020].
* ↑ «BBC 100 Women 2019: Who is on the list this year?» (en anglès). BBC News, 16-10-2019. [Consulta: 29 novembre 2020].
# Macaulayita

La macaulayita és un mineral de la classe dels silicats. Va ser anomenada en honor de l'Institut Macaulay de Recerca sobre el Sòl.

## Característiques

La macaulayita és un fil·losilicat de ferro de fórmula química Fe3+ 24Si₄O$_{43}$(OH)₂. Cristal·litza en el sistema monoclínic. És un mineral que té la capacitat d'inflar-se, es creu que està format per capes de làmines que contenen dotze octaedres de ferro-oxigen envoltades per sobre i per sota una làmina de silicats tetraèdrics (SiO4− 4).
Segons la classificació de Nickel-Strunz, la macaulayita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, burckhardtita, ferrisurita, surita, niksergievita i kegelita.

## Formació i jaciments

La macaulayita va ser descoberta a Bennachie, a Aberdeenshire (Escòcia, Regne Unit). També ha estat descrita a Albany (Nou Hampshire, Estats Units) i la pedrera Laghetto (Llombardia, Itàlia).

## Referències

* 1 2 3 «Macaulayite» (en anglès). Mindat. [Consulta: 28 desembre 2019].
# Maximilià Alloza Vidal

Maximilià Alloza Vidal (Castelló de la Plana, 1885 - Castelló de la Plana, 1945) va ser un poeta valencià.
Va llicenciar-se en medicina a València, on va entrar en contacte amb el cercle de Teodor Llorente i on, arran d'unes declaracions pessimistes de Juan Navarro Reverter, va decidir escriure el seu primer poema en català: Lo plor de la musa, publicat a Castelló de la Plana l'any 1913.
L'any 1918 va tornar com a metge a Castelló de la Plana, on residí fins a la seva mort. A la seua ciutat natal va actuar com a president de l'associació La Nostra Terra, formada per l'escissió del sector més polititzat de Joventut Regionalista, encapçalat per Gaietà Huguet i Breva. Home de caràcter reservat, abandonà aviat la creació literària, datant el seu darrer poema publicat de l'any 1924. Tot i això, l'any 1932 apareix com un dels signataris de les Normes de Castelló.
La seua obra més important és el poema Ioesa (1914), basat en el mite de Dafnis i Licènia. Aquesta obra és un exemple únic de la influència del modernisme i el parnassianisme, via Rubén Darío, en la poesia catalana del País Valencià. El seu estil obertament eròtic va impactar la societat castellonenca de la seua època, avesada a la tradicional estètica jocfloralística.

## Bibliografia

* Lluís Gimeno Betí. Panorama sumari de les lletres valencianes. Escriptors castellonencs dels segles XIX al XX. Societat Castellonenca de Cultura. Castelló de la Plana, 2006. ISBN 8486113350
# Bindheimita

La bindheimita és un mineral comú, però actualment questionada com a espècie. Moltes de les mostres corresponen a l'oxiplumboromeïta recentment descrita, del grup romeïta de minerals. És un antimonat de la classe dels òxids que rep el seu nom del químic alemany Johann Jacob Bindheim (1750-1825), el primer a analitzar-la. Va ser descoberta als dipòsits Ag-Pb-Zn de Nertschinsk, Sibèria, Rússia.

## Característiques

Cristal·litza en el sistema isomètric. Es troba comunament de forma fibrosa, en masses criptocristal·lines i en incrustacions; rarament opalí. La seva lluïssor és mat i la fractura concoidal.

## Formació i jaciments

La bindheimita és un mineral secundari que es troba en les zones oxidades de dipòsits d'antimoni que contenen plom, un producte d'oxidació freqüent de Pb-Sb-sulfosals. Apareix associada a zinkenita, tetraedrita, quars, pirita, plumbojarosita, mini, massicot, jamesonita, galena, dolomita, calcopirita, cerussita, calcita, bournonita, barita i argentojarosita.
La bindheimita ha estat trobada a tots els continents del món, excepte l'Antàrtida. Als territoris de parla catalana ha estat descrita a la Collada Verda, a Abella-Pardines (Ripollès, Girona); la mina d'antimoni de Montenartró, a Llavorsí (Pallars Sobirà, Lleida; la mina Campoy, a la Vall d'Uixó (Província de Castelló), a Villahermosa del Río i la mina La Amorosa (Castelló).

## Varietats

* La coronguita, o bindheimita argèntica, és una varietat de la bindheimita amb presència d'argent a la seva composició, amb fórmula: (Pb,Ag)$_{2-y}$Sb$_{2-x}$(O,OH,H₂O)₇. Rep el nom de la localitat peruana de Corongo, on va ser trobada per primera vegada. També ha sigut trobada a Pasacancha, també al Perú, i a Aurouze (Alt Loira, França).
* La taznita és un mineral terrós o fibrós de color groguenc, probablement una bindheimita a atelestita impura. Va ser descrita originàriament a Cerro Tazna, Potosí, Bolívia.

## Referències

* 1 2 «Bindheimite» (en anglès). Mindat. [Consulta: 22 març 2014].
* ↑ «Coronguite» (en anglès). Mindat. [Consulta: 22 març 2014].
* ↑ «Argentian Bindheimite» (en anglès). Mindat. [Consulta: 22 març 2014].
* ↑ «Taznite» (en anglès). Mindat. [Consulta: 22 març 2014].